**ZAPISNIK 2. SJEDNICE UČITELJSKOG VIJEĆA**

održane 23. rujna 2020. godine s početkom u 11,30 sati

na Zoom platformi.

Na sjednici su prisustvovali svi učitelji.

Sjednica je započela u 11.30 sati.

Dnevni red :

1. **Usvajanje zapisnika 1. sjednice Učiteljskog vijeća**
2. **Godišnji plan i program za školsku godinu 2020./2021.**
3. **Odluke o obvezama učitelja u školskoj godini 2020./2021.**
4. **Školski kurikulum za šk. godinu 2020./2021.**
5. **Zamolbe**
6. **Razno**

Dnevni red usvojen je jednoglasno.

**Ad 1)** Ravnateljica je konstatirala da su svi učitelji dobili zapisnik 1. sjednice Učiteljskog vijeća uz poziv. Upitala je da li učitelji imaju primjedbe ili prijedloge uz zapisnik. Budući da primjedbi i prijedloga nije bilo zapisnik 1. sjednice Učiteljskog vijeća usvojen je jednoglasno.

**Ad 2)**  **Godišnji plan i program za školsku godinu 2020./2021.**

Ravnateljica Sanjica Sara Radetić iznijela je godišnji plan i program za 2020./2021. godinu. Istaknula je kako se nada da ćemo s obzirom na okolnosti, mjere i preporuke u vezi s epidemijom imati mogućnosti da sve planirane aktivnosti i realiziramo. Zahvalila se učiteljima na suradnji i prijedlozima. Nakon kraće rasprave Učiteljsko vijeće jednoglasno je usvojilo Godišnji plan i program za školsku godinu 2020./2021.

**Ad 3) Odluke o obvezama učitelja u školskoj godini 2020./2021.**

Ravnateljica je iznijela učiteljima Odluke o obvezama učitelja u školskoj godini 2020./2021. te je istaknula da smo uspješno organizirali ovu školsku godinu i da su učitelji uglavnom vrlo slično zaduženi kao u prošloj školskoj godini. Ravnateljica je zamolila sve učitelje da preuzmu svoje Odluke, pregledaju, potpišu i vrate u tajništvo Škole.

**Ad 4) Školski kurikulum za školsku godinu 2020./2021.**

Ravnateljica je iznijela Školski kurikulum za školsku godinu 2020./2021. Napomenula kako u Školskom kurikulumu nije definiran datum za Poreč Fest – natjecanje u organizaciji škole, s obzirom na okolnosti i da je ove godine izostala financijska podrška Grada Poreča-Parenzo, Turističke zajednice Grada Poreča te Istarske županije, učitelji su se dogovorili da se odgodi organizacija Poreč Festa dok ne prođe pandemija i gospodarska kriza. Ostale aktivnosti su tradicionalne i planirane su u Školskom kurikulumu te je Učiteljsko vijeće jednoglasno usvojilo Školski kurikulum za školsku godinu 2020./2021.

**Ad 5) Zamolbe**

Majka učenice **Nike Tuntar** uputila je zamolbu Učiteljskom vijeću za akceleraciju u 2. razreda osnovne glazbene škole – instrument violina. Učiteljsko vijeće jednoglasno je usvojilo zamolbu i imenovalo povjerenstvo za praćenje napretka učenice – učiteljice Sanja Pančevski, Matea Beotić i Saša Šolić.

Otac učenice **Sare Jakovljević** uputio je zamolbu Učiteljskom vijeću za pohađanje nastave zbora umjesto nastave gudačkog orkestra tijekom školske godine 2020./2021. Učiteljsko vijeće jednoglasno je usvojilo zamolbu.

**Ad 6) Razno**

Ravnateljica je napomenula kako prema Zakonu o radu učitelji smiju imati maksimalno 180 prekovremenih sati godišnje (uz to ulaze sve međusobne zamjene i prekovremeni u Odluci o tjednim obavezama učitelja) te da učitelji obrate pažnju na maksimalni tjedni broj sati koje mogu održati ukoliko rade zamjene paralelno sa svojim tjednim zaduženjima. Isto tako smije se do maksimalno 10 prekovremenih sati tjedno (uz to ulaze sve međusobne zamjene i prekovremeni u Odluci o tjednim obavezama učitelja).

Na upit učitelja vezano uz Nastavni plan i program ravnateljica je istaknula da svjedodžba koju učenik preuzima na kraju nastavne godine mora biti u skladu s Nastavnim planom i programom. Učenici 6. razreda koji su na početku školske godine odabrali izborni premet teoriju glazbe ili klavir imaju obvezu tijekom cijele školske godine pohađati taj predmet i polagati ispit iz tog predmeta.

U vezi akceleracije, ravnateljica je istaknula kako učenici akceleriraju sve predmete u razredu kojeg akceleriraju. Također, učeniku koji akcelerira u viši razred, u pedagoškoj dokumentaciji izostanci se bilježe u razredu (nižem) u kojem je redoviti učenik odnosno učenik je redoviti u razredu kojeg je upisao i u tom razredu se prate ocjene i izostanci, a viši razred koji akcelerira, učenik samo hospitira i prati nastavu dok ne položi ispit.

Ravnateljica je podsjetila učitelje koji žele napredovati u zvanje da prisustvuju stručnim usavršavanjima i e-Savjetovanjima u skladu s Pravilnikom te da budu pažljivi da imaju sve uvjete za napredovanje.

Ravnateljica se zahvalila cijelom kolektivu na suradnji, trudu i uspješnom početku nastavne godine.

Sjednica je završila u 12,15 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/07

URBROJ:2167/01-57-34-01-20-2

Poreč, 23. rujna 2020. godine